b'\n_START_ARTICLE_\nEffekt\n_START_PARAGRAPH_\nEffekt er i fysikk definert som arbeid utf\xc3\xb8rt per tidsenhet. M\xc3\xa5leenheten for effekt i SI-systemet er watt og m\xc3\xa5lenheten for arbeid er joule. En watt tilsvarer \xc3\xa5 omsette eller forbruke \xc3\xa9n joule per sekund._NEWLINE_Mens watt uttrykker arbeid per sekund, uttrykker kWh/h arbeid per time, et uttrykk som benyttes innen kraftproduksjon, mens kWh/\xc3\xa5r gjerne brukes for \xc3\xa5rsforbruk av elektrisk energi i en bolig. _NEWLINE_Siden \xc3\xa9n joule tilsvarer et arbeid lik det \xc3\xa5 skyve med en kraft p\xc3\xa5 1 newton over en avstand p\xc3\xa5 1 meter, vil en effekt p\xc3\xa5 1 watt kunne skyve en gjenstand med en kraft p\xc3\xa5 1 newton over en avstand p\xc3\xa5 1 meter hvert sekund (  ). Dette tilsvarer \xc3\xa5 heise ca. 102 gram 1 meter opp per sekund ved jordoverflaten._NEWLINE_En eldre enhet for effekt som fremdeles er mye i bruk er hestekraft. En metrisk hestekraft tilsvarer 735,49875 watt, eller \xc3\xa5 heise en masse p\xc3\xa5 75 kg \xc3\xa9n meter opp per sekund, ved jordoverflaten (g=9,80665)_NEWLINE_En kW tilsvarer 1,36 hestekraft.'